fără 
întoarcere 
Joe Crews 


Colecţia de predici Nr. 27 


Copyright O 1980 by 
Joe Crews 


„Originally published by: 
Amazing Facts, Incorporated” 
PO Box 1058 

Roseville, CA 95678-8058 


Coperta de Dennis Crews 
Traducere: Titi Pârvan 


Publicată în românește, în anul 2008, 
de Editura „Alege Viaţa” 


Toate drepturile rezervate 


& PRIOGRAPH Gizssazre] 


500240 - Braşov; Sir. Fundătura Hărmanului nr. 3: 
tei. 0268-334159; fax 0268-335829 


ISBN 973-8357-15-2 


PWUNISIR 
fără 
întoarcere 


Cele mai dure cuvinte pe care Isus le-a 
spus vreodată au de-a face cu posibili- 
tatea îngrozitoare de a comite păcatul de 
neiertat. El a spus: De aceea vă spun: 
Orice păcat și orice hulă vor fi iertate 
oamenilor; dar hula împotriva Duhului 
Sfânt nu le va fi iertată. (Matei 12,31). 

Mesajul clar din aceste versete nu 
poate fi interpretat greșit. Există un păcat 
de moarte. Un bărbat sau o femeie poate 
trece dincolo de linia care separă mila lui 
Dumnezeu de mânia Lui, iar întoarcerea 
devine imposibilă. Aceste cuvinte catego- 
rice de avertizare ale Domnului Isus stau 
în contrast izbitor cu vorbirea Sa, de obi- 

cei binevoitoare. Din această cauză, ele 
trebuie examinate cu multă atenție. 

Ce este acest păcat pe care Cerul îl 
privește cu atâta dizgrație și dezgust? De 
ce îi tratează Dumnezeu atât de sever pe 
cei vinovați de acest păcat? Pentru mintea 
omenească, faptele ticăloase și crude pot 
intra într-o asemenea categorie, dar care 
dintre ele sunt socotite de Dumnezeu atât 
de oribile, încât nu mai pot fi iertate? 

Se întâmplă să întâlnim indivizi care 
se întreabă dacă au comis acest păcat. 
Rugăciunile lor parcă se întorc de la 
tavan, iar ei nu simt nici o speranță cu 
privire la favoarea sau iertarea lui Dumne- 
zeu. Însă un astfel de om nu poate iden- 
tifica nici o faptă deosebită, păcătoasă, 
care să-l fi despărțit de nădejdea mân- 
tuirii. Cum poate el să-și dea seama dacă, 
în realitate, a comis păcatul de neiertat? 
Poate o persoană să știe, într-adevăr, acest 
lucru? 

Înainte de a răspunde tuturor întrebă- 
rilor neliniștitoare pe care oamenii le pun 
cu privire la păcatul de neiertat, trebuie 
să recunoaştem un adevăr măreț. Noi slu- 
jim unui Dumnezeu de o infinită dragoste 
și compasiune. Nu este dorința Lui să fie 

pierdut cineva. Dimpotrivă: Domnul nu 
întîrzie în împlinirea făgăduinței Lui, cum 
cred unii; ci are o îndelungă răbdare pentru 
voi, și dorește ca nici unul să nu piară, ci 
toți să vină la pocăință. (2 Petru 3,9). El 
promite, prin Cuvântul Său, că are resurse 
pentru ca orice suflet să fie curățit și sfin- 
tit. 

i Făgăduința extraordinară din 1 loan 
1,9 se aplică oricărui bărbat, oricărei femei 
sau oricărui copil din lumea de azi: Dacă 
ne mărturisim păcatele, El este credincios 
și drept, ca să ne ierte păcatele și să ne cură- 
țească de orice nelegiuire. 

Dumnezeu promite iertarea oricărui 
păcat — indiferent de natura lui — cu o 
condiţie: să ne întoarcem la El cu mărturi- 
sire sinceră. Veniti totuși să ne judecăm, 
zice Domnul. De vor fi păcatele voastre cum 
e cârmâzul, se vor face albe ca zăpada; de 
vor fi roșii ca purpura, se vor face ca lâna. 
(Isaia 1:18) 

Ce asigurare deosebită pentru aceia care 
au încălcat orice poruncă a lui Dumnezeu 
și pentru cei căzuți în păcat! Dumnezeu 
încă îi iubeşte! Pentru El nu există nici o 
vinovăţie prea grea pe care să n-o poată 
îndepărta. El așteaptă cu braţele deschise 

să primească pe oricine face primul pas 
spre iertarea și harul Său. 

O asemenea imagine a lui Dumnezeu 
pare total diferită de cuvintele Domnului 
Isus din Matei 12,31-32. Dacă Tatăl este 
atât de doritor să ierte și să salveze, de ce 
trebuie să existe un asemenea lucru ca 
păcatul de neiertat? Răspunsul este sim- 
plu. Acest păcat nu este iertat și nu poate 
fi iertat vreodată pentru că este nemărtu- 
risit — niciodată n-a fost recunoscut, măr- 
turisit și părăsit. Niciodată nu s-a arătat 
regret (părere de rău) față de el. Dumnezeu 
nu va forța pe cineva să se pocăiască, dar 
nici nu va da în mod automat iertarea Sa 
păcătoşilor. Ei trebuie să-și mărturisească 
păcatul! Chiar minunata făgăduință din 
1 Ioan 1,9 conţine acel mic, dar impor- 
tant cuvânt dacă: dacă ne mărturisim 
păcatele... Bazându-ne pe autoritatea 
Cuvântului lui Dumnezeu, putem fi siguri 
că orice păcat va fi iertat dacă este 
mărturisit în credință și cu părere de rău. 

S-au născut diferite păreri cu privire 
la acest singur păcat care nu este mărtu- 
risit. Unii cred că trebuie să fie sinuci- 
derea. Alţii cred că trebuie să fie imora- 
litatea sau hula împotriva Duhului Sfânt. 

Un lucru este sigur: el este păcat. lată un 
punct de plecare, pentru că Biblia dă o 
definiţie a acestui scurt și neplăcut cuvânt: 
Oricine face păcat, face și fărădelege; și 
păcatul este fărădelege. (1 Ioan 34). 
Apostolul Pavel extinde această definiţie, 
afirmând că păcatul înseamnă încălcarea 
Legii morale, a Celor Zece Porunci Deci 
ce vom zice? Legea este ceva păcătos? 
Nicidecum! Dimpotrivă, păcatul nu l-am 
cunoscut decât prin Lege. De pildă, n-aş fi 
cunoscut pofta, dacă Legea nu mi-ar fi spus: 
„Să nu pofteşti!” (Romani 7,7). 

Nu numai că păcatul de neiertat are 
de-a face cu încălcarea Legii morale a lui 
Dumnezeu, dar el este, de asemenea, o 
ofensă împotriva Duhului Sfânt. Isus a 
spus: Mângâietorul, adică Duhul Sfânt, pe 
care-L va trimite Tatăl, în Numele Meu, vă 
va învăța toate lucrurile şi vă va aduce 
aminte de tot ce v-am spus Eu (loan 14,26). 
Mai mult decât că ne învață toate lucru- 
rile, Isus a arătat că Duhul Sfânt va con- 
duce, de asemenea, în tot adevărul (loan 
16,13). 

Probabil, fiecare cercetător al Cuvân- 
tului a experimentat această influență de 
călăuzire, de învățare a Duhului Sfânt. 

Nu poate exista o înțelegere corectă a 
adevărului biblic fără iluminarea Duhului 
lui Dumnezeu. 

Duhul Sfânt ne convinge de păcat. Isus 
a spus: Totuși, vă spun adevărul: Vă este 
de folos să mă duc; căci, dacă nu mă duc 
Eu, Mângâietorul nu va veni la voi; dar 
dacă Mă duc, vi-L voi trimite. Şi când va 
veni El, va dovedi lumea vinovată în ce 
priveşte păcatul, neprihănirea și judecata. 
(loan 16,7-8) 

Este lucrarea specială a Duhului aceea 
de a ne convinge de păcat. Când sunt co- 
mise greșeli, conștiința are simțământul 
de vinovăţie. Atâta timp cât noi permitem 
Duhului Sfânt să ne înveţe, să ne călă- 
uzească și să ne convingă, nu vom fi 
niciodată vinovați de comiterea păcatului 
de neiertat. Dar să presupunem că refu- 
zăm să recunoaștem aceste trei lucrări ale 
Duhului în experiența noastră cu Dum- 
nezeu. Ce se întâmplă atunci? Comitem 
acest păcat de moarte. Aceasta se întâm- 
plă atunci când oamenii ating parametrii 
mortali ai celui mai grav păcat. 

Este provocator să studiezi incidența 
acestui păcat în raportul Sfintei Scripturi. 
Cândva, practic toată lumea a trecut 

peste acel punct de la care nu mai era 
întoarcere. Atunci Domnul a zis: „Duhul 
Meu nu va rămâne pururea în om, căci şi 
omul nu este decât carne păcătoasă: totuși 
zilele lui vor fi de o sută douăzeci de ani.” 
(Genesa 6,3) Aici Dumnezeu vorbește 
despre lumea antediluviană, care a pierit 
în apele potopului. Duhul Sfânt a lucrat 
cu acea generație păcătoasă prin predi- 
carea lui Noe mai mult de o sută de ani. 
Cu toate că până și imaginația era îndrep- 
tată în permanență spre rău, o rămășiță 
de opt persoane a răspuns Duhului și a 
intrat în corabie. Toţi ceilalți au fost șterși 
de pe suprafața pământului de apele 
înfuriate care au acoperit orice loc. După 
zeci de ani de răbdare stăruitoare, Duhul 
S-a îndepărtat, părăsindu-i pe împotrivi- 
torii încăpățânați, lăsându-i în calea alea- 
să de ei. 

S-ar putea întâmpla același lucru din 
nou? Există o paralelă uimitoare între 
zilele lui Noe și timpul nostru. Isus a spus 
aceasta: Ce s-a întâmplat în zilele lui Noe, 
se va întâmpla la fel și în zilele Fiului 
omului (Luca 17,26). Aceleași mari păcate 
sunt comise chiar acum în toate marile 
orașe ale lumii. Perversiuni de neimaginat 

marchează viața firească a oricărei națiuni 
de sub soare. 

De ce a refuzat majoritatea oamenilor 
dinainte de potop să intre în corabia 
siguranței? Mulţi dintre ei îl ajutaseră pe 
Noe la construirea uriașei corăbii. Duhul 
Sfînt i-a impresionat în mod profund spre 
convingerea de păcat, dar ei n-au vrut să 
asculte solia. In cele din urmă, Dumnezeu 
a spus: Lăsaţi-i singuri. Duhul Meu nu se 
va mai lupta cu ei. 

Va mai exista un alt potop? Nu de 
apă! Dar va mai fi un altul — potop de 
foc — care va distruge această planetă. 
Ziua Domnului însă va veni ca un hot. În 
ziua aceea, cerurile vor trece cu troznelt, 
trupurile cerești se vor topi de mare căldură, 
și pământul, cu tot ce este pe el, va arde. 
(2 Petru 3,10). Cum răspunde lumea la 
chemarea lui Dumnezeu de a intra în arca 
protecției și siguranței? Același Spirit 
lucrează și astăzi; o solie similară de sepa- 
rare și de trezire este auzită, iar Duhul 
lui Dumnezeu este tratat exact ca în zilele 
lui Noe. 

Insultând Duhul Sfânt 


Am citit în Biblie trei lucruri pe care 
oamenii le fac Duhului Sfânt. Primul: Să 
nu întristați pe Duhul Sfânt al lui Dumnezeu, 
prin care aţi fost pecetluiți pentru ziua 
răscumpărării. (Efes. 4,30). Reţineţi că oa- 
menii Îl pot întrista pe Duhul Sfânt, iar 
Biblia spune că aceasta se va întâmpla în 
aceste ultime zile. 

Ce altceva vor face ei reprezentantului 
personal al lui Dumnezeu? Evrei 10,29: 
Cu cât mai aspră pedeapsă credeţi că va 
lua cel ce va călca în picioare pe Fiul lui 
Dumnezeu, va pângări sângele legămân- 
tului, cu care a fost sfințit, și va batjocori 
pe Duhul harului? Oamenii Îl vor dispre- 
ţui pe Duhul Sfânt. 

Un alt lucru este prezentat în Fapte 
7,51: Oameni tari la cerbice, netăiaţi îm- 
prejur cu inima şi cu urechile! Voi tot- 
deauna vă împotriviți Duhului Sfânt. Cum 
au făcut părinții voştri, aşa faceti și voi. 
Oamenii se împotrivesc Duhului Sfânt. 
Ca în zilele lui Noe, oamenii fac trei lu- 
cruri care ÎI insultă pe Duhul lui Dumne- 
zeu. Ei Îi întristează, ÎL disprețuiesc ş și I 
se împotrivesc. Ce efect are această răzvră- 
tire împotriva Duhului asupra persoanei 

care face acest lucru? Aproape imper- 
ceptibil, conștiința se toceşte, iar inima 
se împietrește. De fapt, de aceea este 
socotit un păcat teribil. Uneori, oamenii 
spun: Eu nu înțeleg de ce Dumnezeu trebuie 
să considere acesta lucrul cel mai rău care 
poate fi făcut. Vă voi spune de ce: pentru 
că Duhul Sfânt este singurul mijloc prin 
care Dumnezeu poate ajunge la un indi- 
vid. Nu există altă cale prin care Dumnezeu 
să salveze o personă cu excepția Duhului 
Sfânt. Acesta este modul în care suntem 
conduși la pocăință. Dacă noi-nu avem Duhul 
Sfânt, nu există nici o speranţă pentru noi. 

Este cazul unui om care e gata să se 
înece în largul mării, iar cineva îi aruncă 
un colac de salvare. Dacă omul se va ţine 
de acel colac de salvare, va fi salvat. Dar 
dacă el refuză să se prindă de singura 
legătură către țărm, va pieri fără speranță. 
În același fel suntem noi în această lume; 
singura cale prin care Dumnezeu poate 
să ne atragă este Duhul Sfânt. Dacă ne 
îndepărtăm de El și refuzăm să-L ascul- 
tăm, Dumnezeu ne va lăsa să fim pierduţi. 
Iată de ce David era atât de profund 
afectat în rugăciunea sa de pocăință: Zi- 
deşte în mine o inimă curată, Dumnezeule, 

pune în mine un duh nou şi statornic! Nu 
mă lepăda de la Fata Ta, și nu lua de la 
mine Duhul Tău cel Sfânt. (Psalmul 51,10-11). 
El a înțeles că dacă Dumnezeu retrăgea 
Duhul Sfânt, el era pierdut. Ar fi rămas 
singur, fără vreo posibilitate de a fi salvat. 
De aceea, Domnul a spus că acesta este 
păcatul care nu poate fi iertat. Când 
refuzi să asculți de Duhul Sfânt, tu însuți 
te desprinzi de EI și nu mai există nici o 
speranță pentru tine. 


Trei căi de a-L ofensa pe Duhul Sfânt 


Am remarcat trei căi prin care oamenii 
pot comite acest păcat. Prima cale este 
ca omul să spună pur și simplu: nu vreau 
să fiu salvat! Nu doresc să am de-a face cu 
Dumnezeu și cu Biblia. Cândva vei întâlni 
o asemenea persoană. Mă bucur să-ţi spun 
că aceasta nu se va întâmpla prea des. Cei 
mai mulți oameni doresc să fie salvați, dar 
vei găsi și dintre aceia care nu sunt intere- 
sați, ci sunt indiferenți. Ei sunt perfect 
mulțumiți de lumea lor materialistă. Reţi- 
neți ce se spune în Proverbe 28,13: Cine 
îşi ascunde fărădelegile, nu propășește, dar 
cine le mărturiseşte şi se lasă de ele, capătă 
îndurare. 

Cei care nu doresc să renunțe la păca- 
tele lor vor considera că pot fi fericiți și 
fără Hristos. Ei nu vor simți nici o con- 
vingere, iar Duhu! Sfânt îi va lăsa singuri. 

Al doilea grup, care este tot atât de 
vulnerabil la acest păcat, atinge aceeași 
stare de respingere, dar pe un drum diferit. 
Ei doresc să fie salvaţi şi vor spune oricui 
că primul lucru pe care îl vor face va fi să 
se împace cu Dumnezeu. Din nefe-ricire, 
această categorie așteaptă ocazia de a 
merge pe calea unei supuneri totale. Cu 
toată buna lor intenție, lasă ca mo-mentele 
de aur să treacă pe lângă ei, pînă când 
dorințele le sunt paralizate de lipsa de 
hotărâre. Asemenea oameni încă dis-cută 
despre dorința lor de a-L urma pe Hristos, 
dar puterea, abilitatea lor de a acționa a 
fost distrusă de amânare. Ei au zăbovit 
prea mult timp și au depăşit punctul de la 
care se mai pot întoarce. 

Fără îndoială, cel mai mare grup al 
celor care comit păcatul de neiertat este 
format din cei care par să fie foarte diferiți 
de cei dinainte. Ei sunt membri ai bisericii 
- probabil chiar slujbaşi. Vă șochează 
lucrul acesta? De ce acești creștini sunt 
într-un pericol mai mare decât celelalte 


PUNCT FĂRĂ ÎNTOARCERE 13 


două grupuri? Pentru că ei nu înţeleg că 
adevărul este progresiv. Milioane de 
creştini stau în fotoliile lor confortabile, 
mulțumiți că sunt mântuiți. Se simt abso- 
lut siguri, conformându-se standardelor 
unei biserici, fără să fi înțeles că botezul 
este numai începutul unei experiențe 
îndelungate de creștere. 

Psalmistul spunea: Cuvântul Tău este 
o candelă pentru picioarele mele, și o 
lumină pe cărarea mea. (Psalmi 119,105). 
Cu cât cunoaștem Biblia mai mult, cu atât 
mai mult ne este descoperit adevărul; cu 
cât înaintăm pe cale, cu atît mai mult 
răspunderea noastră este mai mare 
înaintea lui Dumnezeu. El n-a dezvăluit 
tot adevărul vreunei persoane dintr-o 
dată. O lampă luminează destul de de- 
parte încât reușim să facem următorul pas 
în siguranță. Când vom face acel pas, un 
altul este descoperit. Când creștem în har 
și în cunoștință, Dumnezeu ne cere să 
umblăm potrivit cu lumina avansată a 
adevărului. 


Conștiinţa tocită de neascultare 


Să presupunem acum că eu văd lumina 
Cuvântului lui Dumnezeu, dar refuz să 


14  PUNCTFĂRĂ ÎNTOARCERE 


merg în ea. Pot spune că Duhul Sfânt m-a 
convins, eu am înţeles perfect ce anume 
cere El de la mine, dar acesta este 
nepopular și inconvenabil. Ce se întâmplă 
dacă eu disprețuiesc lumina și resping 
adevărul pe care Duhul Sfânt mi l-a 
descoperit? Spiritul Sfânt, desigur, va 
continua să vorbească, și pentru un timp 
va fi o luptă în conștiința mea. Eu mă voi 
simţi mizerabil și vinovat. Zile și chiar luni 
de zile vor trece, în timp ce convingerea 
mea cu privire la ceea ce este drept este 
violată. În mod gradat, conștiința începe 
să se adapteze cu răul. Încetul cu încetul, 
simțul vinovăției începe să cedeze (să se 
diminueze), iar faptele de neascultare 
apar din ce în ce mai puțin condamnabile. 

In final, adevărul care părea așa de 
clar, fără complicații și explicit la început, 
se transformă într-o învălmășeală de 
incertitudine. Izvorăsc atunci fel de fel 
de raționamente care să justifice neascul- 
tarea, iar convingerile de la început față 
de păcat sunt diminuate sau chiar înde- 
părtate. Viaţa este aproape la fel de 
confortabilă cum era și înainte de a veni 
lumina. Ce s-a întâmplat? Am păcătuit 
împotriva Duhului Sfânt şi ne găsim în 
situația păcatului care nu poate fi iertat. 

Vedeţi dumneavoastră, acest păcat de 
moarte nu este o faptă deosebită, care 
poate fi izolată și etichetată. El poate fi 
orice păcat care este ascuns din fața lu- 
minii și a cunoștinței. În realitate, el este 
o ipostază a sensibilităţii reduse, produse 
de neascultarea persistentă față de 
adevărul recunoscut. Reacția este similară 
ignorării unui ceas cu sonerie. Conștiința 
devine din ce în ce mai tolerantă față de 
amintitul microb al păcatului până când, 
în cele din urmă, nici nu mai este recu- 
noscută înțepătura neavenită, deranjantă 
a convingerii; asemenea sunetului orolo- 
giului, pe care nu-l mai percepem atât de 
intens, deoarece ne-am obișnuit cu el. 

Incepeţi să înțelegeți că orice lucru 
depinde în realitate de ceea ce facem cu 
adevărul? Apostolul Iacov scria: Deci, cine 
știe să facă bine și nu face, săvârşeşte un 
păcat! (Iacov 4,17). Nu este problema 
unei iote, fie că suntem bogaţi sau săraci, 
catolici, iudei sau protestanți, marea 
problemă este dacă noi acționăm în 
conformitate cu ceea ce cunoaștem. Isus 
a dezvoltat acest principiu crucial. El a 
spus: Dacă n-aş fi venit și nu le-aș fi vorbit, 
n-ar avea păcat; dar acum n-au nici o 

desvinovățire pentru păcatul lor. (loan 
15,22). Cine este atunci tras la răspunde- 
re și responsabil înaintea lui Dumnezeu? 
Aceia care au fost luminați de Duhul Sfânt 
-chiar fără Cuvânt. Sufletele sincere care 
sunt credincioase față de tot ceea ce 
cunosc, fie mult, fie puțin, vor fi acceptate. 
Păcatul va fi socotit numai în dreptul 
acelora care au auzit adevărul și l-au 
respins. 

Domnul Hristos a spus: Dacă ați fi 
orbi, n-aţi avea păcat; dar acum ziceți: 
vedem; tocmai de aceea păcatul vostru 
rămâne. (loan 9,41) Toată această pro- 
blemă a păcatului de neiertat se învârte 
în jurul problemei ascultării de ceea ce 
noi știm. Într-o altă ocazie, Isus a spus: 
Lumina mai este puţină vreme în mijlocul 
vostru. Umblați ca unii care aveți lumina, 
ca să nu vă cuprindă întunericul: cine 
umblă în întuneric, nu ştie unde 
merge. (loan 12,35). 

De unde vine lumina? Duhul Sfânt este 
Acela care ne conduce în tot ade-vărul. 
Când refuzăm să ascultăm adevărul, 
respingem lucrarea Duhului, care este 
singura noastră legătură salvatoare. Lite- 
ralmente, ne îndepărtăm de singura 

Persoană pe care Dumnezeu a trimis-o să 
ne salveze. Puteţi acum înțelege cât de 
autodistructiv poate fi acest lucru? Solul 
special al lui Dumnezeu este întristat de 
refuzul nostru deliberat de a răspunde 
invitaţiilor Lui pline de har. Cu mult timp 
în urmă, Dumnezeu a spus: Duhul Meu nu 
se va lupta totdeauna cu omul. În cele din 
urmă, El va spune Duhului Sfânt : Lasă-i/ 
Dacă ei insistă să aibă propria cale, nu-i mai 
pot urmări! 


Religia părinților poate nu-i destul de 
bună 

Probabil, cea mai potrivită descriere a 
păcatului de neiertat din Noul Testament 
se găsește în Faptele Apostolilor 7,51 
Oameni tari la cerbice, netăiaţi împrejur cu 
inima şi cu urechile! Voi totdeauna vă 
împotriviți Duhului Sfânt. Cum au făcut 
părinţii voştri, aşa faceti şi voi. Cum se luptă 
acești oameni împotriva Duhului lui 
Dumnezeu? Ştefan spune că ei se luptau 
ascunzându-se în spatele religiei părinţilor 
lor. Ei urmau pur și simplu aceeaşi cale 
religioasă pe care au mers părinţii lor. Este 
ceva greșit în aceasta? În acest caz, da, 

pentru că textul merge mai departe şi îi 

descrie pe cei care au primit Legea (lui 
Dumnezeu) prin îngeri şi n-au tinut-o. 
(versetul 53). 

Cunoașteţi tabloul? Cu privire la ceea 
ce părinţii lor au înțeles, acești oameni 
au primit Legea de care Dumnezeu le-a 
cerut să asculte. Și orice generație sau 
individ va fi judecat pe baza a ceea ce a 
ştiut și a felului în care a acționat. Religia 
cuiva nu este suficient de bună pentru 
altcineva, deoarece există diferențe de 
înțelegere și responsabilitate pentu fiecare 
persoană. Bunicul meu putea fi salvat 
dacă trăia după lumina care i s-a dat, dar 
eu nu pot fi salvat trăind după lumina pe 
care el a avut-o. Eu am o altă măsură de 
descoperire a adevărului, pentru care 
Dumnezeu mă consideră responsabil în 
mod personal. 

Când, în mod voit, cineva nu ascultă 
de una dintre poruncile lui Dumnezeu, 
el respinge adevărul şi Îi disprețuiește pe 
Duhul Sfânt. 

În conformitate cu Biblia, Spiritul lui 
Dumnezeu nu poate locui în viața cuiva 
care nu ascultă: Noi suntem martori ai 
acestor lucruri, ca şi Duhul Sfânt pe care 
L-a dat Dumnezeu celor ce ascultă de El 

(Fapte 5,32). În Ioan 14,15-16 Domnul 
Isus a spus: Dacă Mă iubiți, veţi păzi 
poruncile Mele. Și Eu voi ruga pe Tatăl, şi 
El vă va da un alt mângâietor, care să 
rămână cu voi în veac. 


Păcatul voit îndepărtează pe Duhul Sfânt 


Neascultarea descalifică imediat pe 
cineva de a fi umplut cu Duhul Sfânt. 
Acest reprezentant remarcabil al lui 
Dumnezeu este întristat atunci când funcția 
Lui primară este respinsă. El face ca pă- 
catul să apară nespus de păcătos. Păcatul 
nu poate să rămână acolo unde locuiește 
Duhul Sfânt. Fie renunțăm la păcat, fie 
(în cele din urmă) Duhul Sfânt va fi respins 
şi Se va îndepărta. 

Refuzul de a umbia în lumină nu 
aduce o despărţire imediată de Dumezeu, 
dar neascultarea continuă și persistența 
vor afecta grav conștiința în ceea ce 
privește tratarea în mod serios a păcatului. 
Acea stare de întuneric, dezvoltată de în- 
călcarea repetată a adevărului cunoscut, 
este cea la care ne referim ca fiind păcatul 
de neiertat. 

Sunt într-adevăr membrii bisericii şi 
oamenii religioși în pericolul comiterii 

păcatului de neiertat? Într-o ocazie, la 
sfârșitul unei prezentări, o doamnă mi-a 
strâns mâna și mi-a spus cât de impre- 
sionată a fost cu privire la adevărul despre 
Sabat, pe care îl învățase în seara aceea. 
Când am încurajat-o să ia o hotărâre în 
păzirea Sabatului, ea mi-a răspuns: Inten- 
ționez să mă rog pentru asta şi, dacă Dum- 
nezeu mă va convinge să îl păzesc, sigur 
așa voi face. 

Acest răspuns s-ar putea să sune bine 
pentru că vorbește despre rugăciune, dar 
el m-a dezamăgit profund. Cu toate că 
adevărul a fost clar descoperit în Cuvânt, 
dumneaei avea de gând să-i ceară lui 
Dumnezeu o ultimă dovadă înainte de a 
asculta. Care ar fi trebuit să fie testul se- 
rios? Un simțământ? Poţi lua simțămintele 
drept criteriu pentru adevăr? Niciodată! 
Satana ar putea crea simțăminte și im- 
presii ca și Dumnezeu (dar din altă di- 
recție, nu stăpânite de minte, de rațiune). 
N-am fost surprins când doamna respec- 
tivă mi-a spus, câteva zile mai târziu, că 
Dumnezeu i-a dat impresia că nu trebuie 
să păzească Sabatul. 

Greșeala dumneaei a fost repetată de 
milioane de oameni buni. Ei nu au înțeles 

că orice impresie, din orice sursă, trebuie 
să fie testată prin infailibilul Cuvânt al 
lui Dumnezeu: Multe căi pot părea bune 
omului, dar la urmă se văd că duc la 
moarte. (Proverbe 14,12). Dumnezeu nu 
Se contrazice niciodată. A îndruma pe 
cineva contrar Cuvântului Său ar fi o vio- 
lare a naturii Lui. Duhul Sfânt vorbește 
totdeauna în armonie perfectă cu Biblia 
(pe care El a inspirat-o). Apostolul Pavel 
cere ascultătorilor lui să ia sabia Duhului, 
care este Cuvântul lui Dumnezeu (Efeseni 
6, 17). Aceasta descoperă că Biblia este 
partea Duhului Sfânt care taie. Atât Duhul 
Sfânt, cât și Biblia lucrează împreună 
pentru convingerea oamenilor de păcat. 
Dacă o persoană decide să nu asculte 
de adevăr, va recunoaște Dumnezeu acea 
decizie și-i va permite s-o urmeze? Da! 
Dumnezeu va permite unei persoane să 
creadă chiar o minciună, dacă ea alege să 
facă aceasta. Apostolul Pavel spune: ...și 
cu toate amăgirile nelegiuirii pentru cei ce 
sunt pe calea pierzării, pentru că n-au primit 
dragostea adevărului ca să fie mântuiţi. 
Din această pricină, Dumnezeu le tri- 
mite o lucrare de rătăcire, ca să creadă o 
minciună. (2 Tesaloniceni 2,10-11). 

Cei care iubesc o minciună mai mult 
decât adevărul, în mod gradat se vor întări 
în ea, în timp ce Duhul lui Dumnezeu Se 
îndepărtează întristat. Criminalul care va 
continua să ucidă după ce a fost convins 
de Duhul Sfânt, în cele din urmă nu va 
mai vedea grozăvia acestui păcat. Cel care, 
în mod voit, continuă să încalce Sabatul, 
va începe într-o zi să-și justifice păcatul. 
După un timp, conștiința lui devine tocită 
şi insensibilă la influența Duhului Sfânt. 
Va veni o zi în care Dumnezeu îi va vorbi 
pentru ultima dată, dar voința, paralizată 
de lipsa de hotărâre și continuu încălcată, 
nu va mai fi în stare să răspundă. Mai 
mult, Duhul Sfânt nu ne spune când va 
începe El să facă acea invitație finală. 
Știm numai că Duhul Sfânt nu Se va lupta 
întotdeauna cu omul. În cele din urmă, 
Dumnezeu va spune: Lasă-l singur! 


Ascultare neopțională 


Cea mai mare greșeală pe care o pot 
face oamenii este de a crede că pot veni 
la Dumnezeu oricând vor ei. Adevărul 
este că poţi asculta de Dumnezeu numai 
atunci când Duhul Sfânt vorbește inimii 
tale: Inima îmi zice din partea Ta: „Caută 

Faţa Mea!” Și Faţa Ta, Doamne, o caut! 
(Psalmul 27,8). Ca agricultor, ştiu că este 
un timp când trebuie să semeni grâul 
pentru a te bucura de seceriș, și există un 
timp când chiar dacă semeni, nu seceri 
nimic. Ca evanghelist, știu că există un 
timp când poți spune da lui Dumnezeu, 
și există și un alt timp când nu poți spune 
da. 

Unele dintre cele mai puternice cu- 
vinte pe care Isus le-a spus se găsesc în 
Luca 13,24: Nevoiţi-vă să intraţi pe ușa cea 
strîmtă. Căci vă spun, că multi vor căuta 
să intre, și nu vor putea. Acest text a fost 
confuz pentru mine timp îndelungat. Cum 
poate un Dumnezeu iubitor să țină la ușă 
pe cineva care caută în mod serios să 
intre? Atunci am observat cuvintele și nu 
vor putea. Problema este plasată în dreptul 
oamenilor. Dumnezeu dorește și este 
capabil să-i ia în Împărăția Sa, dar ei nu 
sunt în stare să accepte mântuirea Lui. 
Au ajuns așa de indiferenți și de împietriți 
în neascultarea lor îndelungată, încât ei 
sunt incapabili de pocăință. Asemenea 
căutătorilor din Vechiul Testament, vor 
pribegi atunci de la o mare la alta, de la 
miazănoapte la răsărit, vor umbla istoviţi 

încoace şi încolo, ca să caute Cuvântul 
Domnului, şi tot nu-l vor găsi. (Amos 8,12). 
Aceştia nu mai pot asculta. Căci cei ce au 
fost luminaţi odată, și au gustat darul ceresc, 
şi s-au făcut părtaşi Duhului Sfânt, şi au 
gustat Cuvântul cel bun al lui Dumnezeu 
și puterile veacului viitor și care totuşi au 
căzut, este cu neputinţă să fie înnoiți iarăși, 
și aduși la pocăință, fiindcă ei răstignesc din 
nou pentru ei, pe Fiul lui Dumnezeu, și-L 
dau să fie batjocorit. (Evrei 6,4-6). 

Cândva va fi foarte greu să găsești 
mântuirea. Într-o zi, ușa cercetării și a ha- 
rului se va închide, și nimeni nu va mai 
putea să intre. Acum este timpul de 
acceptare al harului. Acum este ziua mân- 
tuirii! Nu vă miraţi că Isus a numit păcatul 
acesta ca fiind de neiertat. Acesta este 
păcatul amânării de a asculta, până când 
sufletul rămâne în curentul delăsării. 

Nu poți asculta de Dumnezeu decât 
atunci când Duhul Sfânt te convinge. 
Când acest Duh al Adevărului este respins 
și îndepărtat, nu mai există posibilitatea 
de pocăință. 

Se spune despre un vultur mare care a 
identificat trupul unui vițel pe un sloi de 
gheaţă care aluneca de-a lungul fluviului 


PUNCT FĂRĂ ÎNTOARCERE 25 


Niagara. Coborând pe aripile sale puter- 
nice, vulturul s-a așezat pe sloiul de gheață 
și a început să mănânce din vițel. Încre- 
zându-se în sine, și-a continuat festinul 
până a ajuns la cascadă. Atunci și-a întins 
aripile puternice, chiar înainte de a 
plonja în cascadă, ca să scape, dar vai! 
Ghearele erau prinse în sloiul de gheață, 
iar el nu s-a mai putut mișca. Astfel, a 
fost dus de apă și zdrobit de stâncile de 
jos. 

(Vă amintiți de Samson? Trist, dar 
adevărat!) 

Și eu am cunoscut oameni care au 
așteptat prea mult să ia o hotărâre. Mulţi 
oameni spuneau la plecare, după ce parti- 
cipaseră la adunările de evanghelizare: 
Știu că tot ce ai predicat este adevărat și mă 
gândesc la o decizie. Alţii mi-au spus că 
într-adevăr se gândesc la lucrurile pe care 
le-au auzit. 

Caută Dumnezeu oameni care să fie 
mari vorbitori despre adevăr? Sau dintre 
aceia care se gândesc totdeauna la ade- 
văr? Isus nu va zice vreodată cuiva bun 
venit în Împărăția Sa cu aceste cuvinte: 
Bine ai spus, rob bun şi credincios, intră în 
bucuria Domnului tău. Nici nu va spune: 

Bine ai gândit, rob bun şi credincios. Dar 
El va spune tuturor celor care vor intra 
acolo: Bine ai făcut, rob bun și credincios, 
intră în bucuria Domnului tău (Matei 25,21). 

Cel mai arogant lucru pe care-l poate 
face o persoană este să se roage pentru 
înţelegerea adevărului și apoi să refuze 
să asculte când Dumnezeu a răspuns la 
acea rugăciune. E mai bine să nu cunoşti 
adevărul, decât să-l respingi după ce l-ai 
cunoscut. Fiţi împlinitori ai Cuvântului, 
nu numai ascultători! (Iacov 1, 22) 


Auzind și nefăcând 


Adevăratul test al dragostei constă în 
ce facem cu adevărul pe care l-am înţeles. 

Este o realitate faptul că nu este greu 
să-i convingi pe oameni de ceea ce este 
corect, dar este foarte greu să-i convingi 
să facă ceea ce știu că este bine.(Nu ne 
spune aceasta ceva important?) Satana 
ştie că o credință fără fapte este moartă, 
și mai știe că păcătuirea continuă Íl înde- 
părtează pe Duhul Sfânt. Atacul lui con- 
centrat este asupra voinței și, evident, are 
mare succes în a-i determina pe oameni 
să amâne ascultarea. Cu cât așteaptă mai 
mult, cu atât mai mare va fi şansa de a 

accepta pericolul de îndepărtare a Du- 
hului Sfânt. 

Isus a întâmpinat aceeași problemă în 
lucrarea Sa. El a gustat durerea teribilă 
de a vedea oameni care s-au întors de la 
adevăr. Mulțimea rămânea până când El 
ajungea la un lucru greu, care cerea sacri- 
ficiu și acțiune. Atunci, mulți plecau. 
Aceasta este cea mai zdrobitoare expe- 
riență pentru orice predicator sau învăță- 
tor. Știu ce înseamnă aceasta pentu că 
am văzut pe câțiva care au plecat. Nu mă 
compar cu Isus, dar orice câștigător de 
suflete Îl poate înţelege pe Domnul 
Hristos când i-a întrebat pe ucenici: Voi 
nu vă duceți? Atunci Petru a răspuns: 
„Unde (la cine) să ne ducem?” 

Ce întrebare...! Unde să te duci, după 
ce ai auzit adevărul întreg, nepătat? 
Desigur, nu este nevoie să căutăm lumină 
suplimentară; ea va veni doar după ce noi 
vom asculta de ceea ce avem. 

Există un lucru sigur pe care trebuie 
să-l facem: să ascultăm de Adevăr! Nu 
puteţi trece peste EI, în jurul Lui sau prin 
El. Nu se va învechi și nici nu se va schimba. 
Nu putem strica Legea lui Dumnezeu, dar 
ea ne poate zdrobi dacă nu ascultăm de ea. 

Cum poate cineva să știe dacă a comis 
păcatul de neiertat? Răspunsul la această 
întrebare este simplu. Orice om care are 
conștiența păcatului şi o atracție către 
Dumnezeu nu L-a îndepărtat pe Duhul 
Sfânt. Cei care cercetează adevărul n-au 
trecut încă de punctul de la care nu mai 
există întoarcere. Insă nimeni nu trebuie 
să fie atât de încăpățânat, încât să nu as- 
culte în mod voit de un adevăr cunoscut. 
Cel mai mare pericol este acela de a 
insulta Spiritul lui Dumnezeu prin refuzul 
față de convingerea lucrată de El. 
Sfârșitul este întotdeauna despărțirea de 
Dumnezeu. 

Aspectul cel mai descurajator al păca- 
tului de neiertat este aparentul confort 
în care oamenii sunt în stare să trăiască 
fără Dumnezeu. Viaţa lor este, în cele din 
urmă, liberă de agitația conflictuală a 
luptei din conștiință. Aceasta nu s-a în- 
tâmplat peste noapte; încetul cu încetul, 
convingerile au crescut, combinându-se în 
final cu un stil de viață confortabil, satisfă- 
cător. 

Nici un creştin nu trebuie să fie uimit 
de această pace a minţii pe care pare să o 
afișeze cel neconvertit. Această letargie 
mortală este numai aparentă la aceia care 

nu mai au două voci și două naturi care 
se luptă pentru supremație. Când Duhul 
Sfânt a plecat, firescul se bucură de con- 
trol incontestabil asupra inimii și a vieții. 
Nu mai există lupte spirituale, iar păcatul 
de neiertat pare să fi adus o măsură de 
relaxare. Dar această stare acoperă un 
suflet gol, lipsit de orice capacitate de a 
se ruga sau a se încrede. 

Adesea, în întâlnirile mele publice, 
oamenii se tem că poate şi ei L-au 
îndepărtat pe Duhul Sfânt. Chiar când 
ascultă seară de seară soliile, se tem că 
au comis păcatul de neiertat. Acestora eu 
pot să le dau asigurarea clară și pozitivă 
că nu sunt vinovaţi de acest păcat. Dacă 
ar fi fost vinovaţi, ei n-ar fi avut nici o 
preocupare pentru lucrurile lui Dumnezeu. 
Desigur, ele nu pot lua locul rugăciunii 
și al studiului biblic, al mărturisirii relației 
lor cu Dumnezeu. In mod evident, Duhul 
Sfânt încă îi atrage, îi conduce și pune în 
ei dorința după adevăr și mântuire. 

Pe de altă parte, nimeni nu trebuie să 
se simtă în siguranță de acest păcat dacă 
merge contrar luminii pe care Dumnezeu 
a descoperit-o. Oricine păcătuieşte în mod 
deliberat va continua să meargă inexorabil 
spre acel moment fatal în care conștiința 

nu mai este capabilă să răspundă chemării 
Duhului Sfânt. Singura noastră sigu- 
ranţă, în fiecare clipă, este să știm că sun- 
tem susținuți de harul lui Dumnezeu pen- 
tru a asculta de fiecare rază de lumină și 
de adevăr care cade pe cărarea noastră. 

